Økonomisk vejledning – kommunal medfinansiering 2019

Regeringen og Danske Regioner indgik den 5. juni 2018 aftale om regionernes økonomi for 2019 (ØA19). Denne vejledning beskriver beregningen af den forudsatte kommunale medfinansiering i 2019, som danner baggrund for det øvre loft for regionale indtægter fra kommunal medfinansiering (KMF).

Da den statslige aktivitetspulje formelt ikke afskaffet endnu er beregningen af loftet foretaget med udgangspunkt i at der stadig er en aktivitetspulje. Ældre- og Sundhedsministeriet ligger ikke op til at loftet genberegnes når aktivitetspulje afskaffes ved lov. Fremadrettet forventes det også at beregningen af loftet vil ske som om der var en aktivitetspulje af tilsvarende størrelse for at sikre, at indtægter fra den kommunale medfinansiering sættes tilstrækkeligt lavt til at KMF ikke vil have effekt af et skjult aktivitetskrav.

Beregningen i indtægtsloftet foregår i fem trin.

1. En beregning af det forventede niveau for kommunal medfinansiering i 2018 under økonomiaftalens forudsætninger.
2. En beregning af det forudsatte niveau for 2019, som aftalt i økonomiaftalen for 2019.
3. Det forudsatte niveau for kommunal medfinansiering korrigeres for opgaver i medfør DUT-princippet mv. med virkning i 2019.
4. Niveauet korrigeres for afkoblingen af KMF fra aktivitetspuljen for at undgå uhensigtsmæssige incitamenter for regionernes aktivitet.
5. Fordeling af det samlede regionale indtægtsloft fra KMF, hvorved de forudsatte regionsspecifikke øvre grænser for kommunal medfinansiering i 2019 fastlægges

*Trin 1: Beregning af det skønnede niveau for 2018*

Dette trin er udgangspunktet for beregning af den kommunale medfinansiering for 2019, og tager udgangspunkt i det skønnede niveau for 2018.

Skønnet består af:

1. En opgørelse af kommunal medfinansiering i 2017 i takstsystem 2019.
2. Tillagt aktivitetsforudsætninger fra 2018-aftalen korrigeret for ændringer i aktivitetsforudsætningerne, jf. økonomiaftalen for 2019.

Ad 1) Den realiserede kommunale medfinansiering i 2017 i 19-takster fremgår af første række i tabel 1. Dermed bliver det forudsatte udgangspunkt for den kommunale medfinansiering 22.130,3 millioner kroner (19-pl).

Ad 2) Der skal endvidere korrigeres for konsekvensændringer af aktivitetsforudsætningerne for 2018 i økonomiaftalen for 2019.

Til at starte med korrigeres for skæve DUT-sager, som fra 2016 til 2018 udgør 18,7 millioner kroner samt for skæve profiler for ansøgningspuljer og andre reguleringer som udgør 73,8 millioner kroner.

Dernæst tillægges først effekten på KMF af den forudsatte aktivitetsvækst i ØA som udgøres af produktivitetskravet og effektiviseringsgevinster fra kvalitetsfondsbyggerierne – i alt 471,5 mio. kr.

Endelig korrigeres for ændringer til den forudsatte aktivitetsvækst i ØA18. Her korrigeres for suspensionen af produktivitetskravet, så KMF-niveau sænkes med 398,1 mio. kr.

Derved nås et niveau for KMF i 2018 på i alt 21.259,8 mia. kr.

***Tabel 1: KMF i basisbalancen 2019, mio.kr. 19-pl***

|  |  |
| --- | --- |
| **KMF 2017-aktivitet i 2019 takster (SDS)** | **22.130,3** |
| *Skæve profil ansøgningspuljer- 2017 -> 2019*  | *0,0* |
| *Skæve profil andre reguleringer - 2017 -> 2019*  | *73,8* |
| *Skæve dut - 2017 -> 2019*  | *18,7* |
| *Effekt af ØA 2018* | *471,5* |
| *Justering af effekt af ØA 2018* | *-398,1* |
| **KMF 2018 korrigeret**  | **21.296,3** |

*Trin 2: Kommunal medfinansiering 2019 med effekten af økonomiaftalen for 2019*

Der er med aftalen for regionernes økonomi 2019 aftalt en aktivitetsvækst på 0,0 procent i aktiviteten for 2019. Dette har dermed ingen effekt på KMF-niveauet. Der er endvidere aftalt et teknologibidrag, der skal frigøre 500 mio. kr. i 2019 via ny teknologi, nye behandlingsmetoder og forbedrede arbejdsgange. De frigjorte midler forudsættes at have en aktivitetseffekt, da de skal anvendes til ’bedre behandling og kapacitet til håndtering af det demografiske udgiftspres’.

Det samme gør sig gældende for effektiviseringsgevinsterne fra kvalitetsfondsbyggerierne, hvor det forudsættes at der frigøres 266 mio. kr. i 2019 til aktivitet.

I beregningen af gennemslaget af aktivitetsvæksten som følge af teknologibidraget og effektiviseringsgevinsterne antages det, at halvdelen af den øgede aktivitet vil ske på sygehusene og den anden halvdel i praksissektoren, i det at der i økonomiaftalen er aftalt en ny styringsform, hvor en større del af opgaverne skal løses uden for sygehusene.

Gennemslaget på KMF sfa løft af sygehusaktivitet bliver dermed 105,2 mio. kr. og 28,3 mio. kr. sfa. løft af aktivitet i praksissektoren. Når beløbet er mindre i praksissektoren, skyldes det at der generelt er mindre gennemslag på KMF i praksissektoren.

Den forudsatte kommunale medfinansiering, jf. økonomiaftalen 2019 bliver derfor på 22.429,8 millioner kroner jf. nedenstående tabel 2. Hertil kommer reguleringer i medfør af DUT princippet som beskrevet i trin 3.

***Tabel 2: Korrektion for ØA19, mio. kr., 19-pl***

|  |  |
| --- | --- |
| **KMF 2018 korrigeret** | **22.296,3** |
| *Løft af sygehusaktivitet 2019*  | *105,2* |
| *Løft af øvrige områder* | *28,3* |
| *Løft i alt* | *133,5* |
| **Forudsat KMF 2019 ex. meropgaver** | **22.429,8** |

*Trin 3: Korrektion for meropgaver på aktstykket for 2019*

Niveauet i tabel 2 korrigeres for kommunal medfinansiering i medfør af meropgaver på aktstykket. Der er gennemslag fra meropgaver for 2019 på den kommunale medfinansiering for 2019 på i alt 2,3 millioner kroner.

Den øvre grænse for kommunale medfinansiering i 2019 bliver dermed 22.432,1 millioner kroner, jf. tabel 3.

***Tabel 3: Korrektion for meropgaver, mio. kr., 19-pl***

|  |  |
| --- | --- |
| **Forudsat KMF 2019 ex. meropgaver** | **22.429,8** |
| Gennemslag på KMF fra aktstykke | 2,3 |
| * *Ændring af bekendtgørelse om driftsoverenskomster mellem regionsråd og selvejende hospicer*
 | *1,8* |
| * *Ændring af Bekendtgørelse om tilskud til psykologbehandling i praksissektoren for særligt udsatte persongrupper*
 | *0,3* |
| * *Tilskud til fodterapi for psoriasispatienter*
 | *0,2* |
| **Samlet KMF 2019 ink. korrektion for meropgave**  | **22.432,1** |

*Trin 4: Afkobling af KMF fra den statslige aktivitetspulje*

Ifm. ØA17 blev det aftalt, at foretage en afkobling af KMF fra den statslige aktivitetspulje for at undgå uhensigtsmæssige incitamenter på regionernes aktivitet. Afkoblingen sker ved at sænke regionernes indtægter fra KMF, så regionerne er sikre på at nå deres fulde KMF-finansiering før deres baseline for aktivitetspuljen.

Efter korrektion for afkobling nås det samlede regionale indtægtsloft fra KMF i 2018 på i alt 19.960,6 millioner kroner, jf. tabel 4.

***Tabel 4: Korrektion for afkobling af KMF fra aktivitetspulje, mio. kr., 19-pl***

|  |  |
| --- | --- |
| **Samlet KMF inklusiv korrektion for meropgave**  | **22.432,1** |
| *Korrektion for afkobling af KMF fra aktivitetspulje* | 3.023,7 |
| **Samlet regionalt indtægtsloft fra KMF** | **19.408,4** |

*Trin 5: Fordeling af det regionale indtægtsloft for KMF*

Det samlede regionale indtægtsloft fra KMF fordeles på de enkelte regioner på baggrund af deres bloktilskudsandel. I tabel 5 ses fordelingen af indtægtslofterne og de forudsatte kommunale udgifter.

***Tabel 5: Fordeling af regionalt indtægtsloft, og forudsat kommunalt udgiftsniveau***

|  |  |  |
| --- | --- | --- |
| **Mio.kr. (2019 niveau)** | **Regionalt indtægtsloft** | **Forudsatte kommunale udgifter** |
| Region Nordjylland | 2.006,6 | 2.177,9 |
| Region Midtjylland | 4.160,7 | 4.645,4 |
| Region Syddanmark | 4.159,8 | 5.117,7 |
| Region Hovedstaden | 6.098,3 | 6.994,9 |
| Region Sjælland | 2.983,1 | 3.496,2 |
| **Hele landet** | **19.408,4** | **22.432,1** |